
 α) Η πρώτη διαδικασία κατά την κατάρτιση του προγράμματος είναι να καθορίσουμε τους στόχους του. Οι στόχοι αυτοί δεν είναι δυνατόν να είναι ούτε γενικοί ούτε αόριστοι, αλλά οπωσδήποτε πρέπει να είναι συγκεκριμένοι. Μάλιστα, σ’ αυτή την περίπτωση το αποτέλεσμα
είναι περισσότερο σημαντικό. Οι στόχοι του προγράμματος θα πρέπει να είναι εναρμονισμένοι με τους γενικούς σκοπούς που επιδιώκει η οικονομική μονάδα και να έχουν συζητηθεί, αναλυθεί και καθοριστεί σε συνεργασία με τη διοίκησή της.

β) Η «εικόνα» του αντικειμένου των δημοσίων σχέσεων θα πρέπει:
i. Να είναι πραγματική και καθαρή.
ii. Να είναι εκφραστική, ιδιαίτερα στα σημεία στα οποία το αντικείμενο πλεονεκτεί.
iii. Να βρίσκεται σε πλήρη αλληλεξάρτηση με τις προηγούμενες «εικόνες».
iv. Να είναι προσαρμοσμένη για το είδος του κοινού στο οποίο απευθύνεται.

